Euroopa Liidu Teataja L 361 , 29/12/1988 Lk 0007 - 0008

Soomekeelne eriväljaanne: Peatükk 3 Köide 28 Lk 0048

Rootsikeelne eriväljaanne: Peatükk 3 Köide 28 Lk 0048



Nõukogu määrus (EMÜ) nr 4112/88, 21. detsember 1988, millega muudetakse määrust (EMÜ) nr 315/68, millega määratakse kindlaks lillesibulate, juuremugulate ja varremugulate kvaliteedistandardid EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse kehtestamise kohta, [1] viimati muudetud määrusega (EMÜ) nr 3991/87, [2] eriti selle artiklit 3, võttes arvesse komisjoni ettepanekut ning arvestades, et: määrusega (EMÜ) nr 315/68 [3] (viimati muudetud määrusega (EMÜ) nr 1733/84 [4] sätestatakse kvaliteedistandardid lillesibulate, juuremugulate ja varremugulate puhul, mis on ette nähtud müügiks ühenduses tarbijatele enda tarbeks või ekspordiks kolmandatesse riikidesse; kõnealuste toodete tariifistikujärgset kirjeldust tuleks kohandada, et võtta arvesse nõukogu 23. juuli 1987. aasta määrusega (tariifi- ja statistikanomenklatuuri ning ühise tollitariifistiku kohta, [5] viimati muudetud määrusega (EMÜ) nr 3468/88 [6] kehtestatud tariifinomenklatuuri kohaldamist; määruse (EMÜ) nr 315/68 artikli 2 lõike 1 teises lõigus nähakse ette nende toodete turustamistingimused ühenduses, mis on ette nähtud muuks otstarbeks kui need, mis on sätestatud kõnealuse lõike esimeses lõigus; saadud kogemusi silmas pidades tuleks nende toodete puhul, mis ei ole mõeldud müügiks tarbijale, kohaldada olemasolevaid turustuseeskirju kolmandatesse riikidesse eksportimiseks, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 315/68 muudetakse järgmiselt. 1. Artikkel 1 asendatakse järgmisega: "Artikkel 1 Määratakse kindlaks kvaliteedistandardid CN-koodi 060110 alla kuuluvate puhkestaadiumis sibulate, mugulate, muguljuurte, juurmugulate ja risoomide jaoks. Kõnealused kvaliteedistandardid on määratletud käesoleva määruse lisas." 2. Artikli 2 lõige 1 asendatakse järgmisega: "1. Kui artiklis 1 loetletud tooted ei vasta kvaliteedinõuetele, ei tohi: - ühenduses: i) neid tarbijatele oma tarbeks ettenähtud pakendites müügi eesmärgil hoida ega vedada üheski turustusetapis; ii) hulgimüüja ega vahetult tootja neid esitleda, müügiks pakkuda, müüa ega tarnida tarbijale; - neid eksportida kolmandatesse riikidesse müügiks tarbijale oma tarbeks. Artiklis 1 osutatud tooteid, mis on mõeldud muuks kui esimeses lõigus sätestatud otstarbeks, võib ühenduses turustada või kolmandasse riiki eksportida üksnes juhul, kui: a) need vastavad käesoleva määruse lisa II jao esimese lõigu sätetele; b) igal pakendil on loetavate ja püsivate tähtedega järgmised andmed: - müüja andmed: nimi ja aadress või koodmärk, - toote laad:"Mitte müügiks tarbijatele oma tarbeks" millele lisatakse vajaduse korral "paljundusmaterjaliks"; c) pakend erineb selgelt sellest pakendist, mida kasutatakse tarbijatele oma tarbeks müümisel." Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1988 Nõukogu nimel eesistuja V. Papandreou [1] EÜT L 55, 2.3.1968, lk 1. [2] EÜT L 377, 31.12.1987, lk 19. [3] EÜT L 71, 21.3.1968, lk 1. [4] EÜT L 164, 22.6.1984, lk 1. [5] EÜT L 256, 7.7.1987, lk 1. [6] EÜT L 296, 29.10.1988, lk 50. --------------------------------------------------